Diari Oficial de la Generalitat Valenciana


Sumari del DOGV 4368, del 30-10-2002 (2002/11111)

ORDE de 7 d'octubre de 2002, de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació denominat San Antonio, de Sueca (València), per disgregació del centre San José y San Antonio de Sueca.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4368

Data del DOGV
:   30-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/11653


Data del document
:   07-10-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Sueca
    * centre d'ensenyament
    * ensenyament privat

ORDE de 7 d'octubre de 2002, de la Conselleria de Cultura i Educació, per la qual es concedix l'autorització d'obertura i funcionament al centre docent privat de nova creació denominat San Antonio, de Sueca (València), per disgregació del centre San José y San Antonio de Sueca. [2002/11580]
  
L'expedient ha sigut iniciat a instància del promotor-titular del centre docent privat de nova creació denominat San Antonio, de Sueca (València), en sol·licitud d'obertura i funcionament.
  
La Direcció General de Centres Docents ha aprovat, mitjançant resolució de data 17 de maig de 2002, la proposta d'instal·lacions i ús educatiu dels espais reflectits en els plànols presentats per a l'autorització del nou centre d'Educació Infantil segon cicle, denominat San Antonio, per disgregació del centre autoritzat San José y San Antonio de Sueca.
  
El centre autoritzat San José y San Antonio de Sueca codi 58904746, cedix la titularitat i disponibilitat del locals destinats al segon cicle d'Educació Infantil al nou centre denominat San Antonio, obrant la documentació acreditativa en l'expedient on així mateix consta la capacitat jurídica i de representació del nou titular.
  
L'expedient ha sigut tramitat per la Direcció Territorial de València i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions de les tres unitats en funcionament i el compromís d'aportar la titulació del quart professor abans de l'inici de les activitats educatives de la quarta unitat.
  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament del centre docent privat San Antonio, per disgregació del centre San José y San Antonio de Sueca, atenent les característiques, ensenyaments i capacitat màxima que a continuació s'assenyalen.
  
Denominació genèrica del centre: Centre privat d'Educació Infantil
  
Denominació específica del centre: San Antonio
  
Titular: Parròquia Sant Pere Apòstol de Sueca. CIF: E-7263018-U.
  
Domicili: C/ Sebastià Diego, 88
  
Localitat: Sueca
  
Província: València
  
Codi: 45722544
  
Ensenyaments i capacitat màxima que s'autoritza:
  
- Educació Infantil, segon cicle, amb 4 unitats i 100 llocs escolars.
  
Segon
  
La present autorització, sent per disgregació del centre docent privat San José y San Antonio suposa modificar l'autorització concedida a este per Orde d'esta Conselleria de 2 de juny de 2000 (DOGV d'11.07.00), reduint els ensenyaments autoritzats a les de primer cicle d'Educació Infantil, quedant així configurat de la següent manera:
  
Centre: San José y San Antonio
  
Titular: Fundació San José y San Antonio. C.I.F: G-46092854.
  
Domicili: C/ Sebastià Diego, 88
  
Localitat: Sueca
  
Província: València
  
Codi: 64895290
  
Ensenyaments autoritzats:
  
- 7 unitats d'Educació Infantil, primer cicle, amb 114 llocs escolars, distribuïts de la següent manera:
  
\* 1 unitat per a xiquets de 0/1 any amb 8 llocs escolars
  
\* 2 unitats per a xiquets d'1/2 anys amb 26 llocs escolars
  
\* 4 unitats per a xiquets de 2/3 anys amb 80 llocs escolars
  
DisposiciONS addicionals
  
Primera
  
El centre ha de complir el que es disposa en l'article 6 del Reial Decret 1.004/1991, de 14 de juny (BOE de 26.06.91), i en el Decret 193/1988, de 12 de desembre (DOGV de 02.02.89), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Segona
  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des del sendemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des del sendemà de la notificació o publicació, segons corresponga.
  
València, 7 d'octubre de 20834
  
El conseller de Cultura i Educació
  
MANUEL TARANCÓN FANDOS